A4-0324/98

Απόφαση σχετικά με την κοινή θέση που καθόρισε το Συμβούλιο για την έκδοση απόφασης του Συμβουλίου που αφορά τους κανόνες συμμετοχής επιχειρήσεων, ερευνητικών κέντρων και πανεπιστημίων και τους κανόνες διάδοσης των αποτελεσμάτων της έρευνας για την υλοποίηση του πέμπτου προγράμματος πλαισίου της Ευρωπαϊκής Κοινότητας (1998-2002) (C4-0419/98 - 97/0309(SYN))(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0419/98 - 97/0309(SYN)),

- έχοντας υπόψη τη γνωμοδότησή του σε πρώτη ανάγνωση ((ΣΠ της συνεδρίασης της 28.5.1998, Μέρος ΙΙ, σημείο 7)) σχετικά με την πρόταση της Επιτροπής COM(97)0587/2 ((ΕΕ C 40 της 7.2.1998, σελ. 14.)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189 Γ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση της Επιτροπής Έρευνας, Τεχνολογικής Ανάπτυξης και Ενέργειας για τη δεύτερη ανάγνωση (A4-0324/98),

1. τροποποιεί ως ακολούθως την κοινή θέση[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 1)

Άρθρο 4, παράγραφος 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

2α. Οι έμμεσες δράσεις ΕΤΑ μπορούν να εκτελούνται από όμιλο ΜΜΕ και μια μεγάλη επιχείρηση, εκ των οποίων μία ή περισσότερες μπορεί να είναι εγκατεστημένες σε διάφορα κράτη μέλη της ΕΕ ή σε ένα συνδεδεμένο κράτος.

(Τροπολογία 2)

Άρθρο 5, παράγραφος 4α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

4α. Ειδικά στην περίπτωση νεωτεριστικών και ταχέως μεταβαλλομένων σχεδίων, όπως τα σχέδια για την Τεχνολογία της Κοινωνίας των Πληροφοριών, μπορεί να υπάρξει εξαίρεση στον κανόνα ότι μία επιχείρηση πρέπει να λειτουργεί τουλάχιστον για ένα έτος προκειμένου να πληροί το δικαίωμα για να τύχει χρηματοδοτήσεων εκ μέρους της ΕΕ[semigr ] σε αυτήν την περίπτωση, για επιχειρήσεις που άρχισαν προσφάτως τις δραστηριότητές τους, αρκεί η περιγραφή του CV τους και της πείρας του προσωπικού.

(Τροπολογία 3)

Άρθρο 8, παράγραφος 1, πρώτη παύλα

>Αρχικό κείμενο>

- κατά την κατάθεση πρότασης έμμεσης δράσης ΕΤΑ, να διαθέτουν τουλάχιστον τους δυνητικούς πόρους που είναι αναγκαίοι για την υλοποίησή της.

>Κείμενο μετά την ψηφοφορία στο ΕΚ>

- κατά την κατάθεση πρότασης έμμεσης δράσης ΕΤΑ, να διαθέτουν τουλάχιστον τους δυνητικούς πόρους που είναι αναγκαίοι για την υλοποίησή της,

υπό την προϋπόθεση ότι στην περίπτωση των πολύ καινοτόμων σχεδίων σε μία ταχέως ματαβαλλόμενη αγορά, η προχρηματοδότηση του σχεδίου από ένα consortium δεν πρέπει ποτέ να συνεχισθεί για χρονικό διάστημα μεγαλύτερο των 6 μηνών.

(Τροπολογία 4)

Άρθρο 10, παράγραφοι 3α και 3β (νέες)

>Αρχικό κείμενο>

>Κείμενο μετά την ψηφοφορία στο ΕΚ>

3α. Κατά το προπαρασκευαστικό στάδιο, μετά την υποβολή του σχεδίου με βάση την πρόσκληση της Επιτροπής, οι εταίροι του consortium μπορούν να διαπραγματευθούν μεταξύ τους σχετικά με σύννομες και συμβατικές υποχρεώσεις, ούτως ώστε να αποφευχθεί η σπατάλη χρόνου.

>Αρχικό κείμενο>

>Κείμενο μετά την ψηφοφορία στο ΕΚ>

3β. Εάν, μετά την έγκριση της σύμβασης του consortium από την Επιτροπή, οι εταίροι του consortium δεν δύνανται να υπογράψουν την οριστική σύμβαση εντός τεσσάρων μηνών, η Επιτροπή αποσύρει την έγκριση και το consortium πρέπει να υποβάλει εκ νέου την αίτησή του στο πλαίσιο της διαδικασίας της επόμενης πρόσκλησης.

(Τροπολογία 5)

Άρθρο 12, παράγραφος 1α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

1α. Η σύμβαση θα καθορίζει επίσης ποια πρέπει να είναι η συμβολή του consortium για τη διάδοση και την αξιοποίηση των αποτελεσμάτων που επετεύχθησαν με την έρευνα[semigr ] θα καθορίζει επιπλέον τα κριτήρια απόδοσης προς τα οποία πρέπει να συμμορφώνεται ένα σχέδιο. Για νεωτεριστικά σχέδια υψηλού επιπέδου που υλοποιούνται σε μία ταχέως μεταβαλλόμενη αγορά, η σύμβαση θα καθορίζει επίσης πώς το σχέδιο μπορεί να μεταβληθεί κατά τη διάρκεια της υλοποίησής του εάν υπάρχουν λόγοι για μία τέτοια μεταβολή, χωρίς να χρειάζεται να επαναληφθεί η διαδικασία έγκρισης.

(Τροπολογία 6)

Άρθρο 15, παράγραφος 2, τρίτο εδάφιο

>Αρχικό κείμενο>

Οι γνώσεις που προκύπτουν από εργασίες αναληφθείσες στο πλαίσιο έμμεσων δράσεων ΕΤΑ και των οποίων οι δαπάνες δεν καλύπτονται πλήρως από την Κοινότητα ανήκουν, κατά κανόνα, στους αναδόχους των εργασιών και, ανάλογα με την περίπτωση, στην Κοινότητα, κατ' εφαρμογήν του άρθρου 7.

>Κείμενο μετά την ψηφοφορία στο ΕΚ>

Οι γνώσεις που προκύπτουν από εργασίες αναληφθείσες στο πλαίσιο έμμεσων δράσεων ΕΤΑ και των οποίων οι δαπάνες καλύπτονται

σε ποσοστό έως και 50% από την Κοινότητα ανήκουν, κατά κανόνα, στους αναδόχους των εργασιών και, ανάλογα με την περίπτωση, στην Κοινότητα, κατ' εφαρμογήν του άρθρου 7.

(Τροπολογία 7)

Άρθρο 20, παράγραφος 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

3α. Κατά την εφαρμογή του σχεδίου διάδοσης και αξιοποίησης, λαμβάνεται επίσης υπόψη η δυνατότητα της ηλεκτρονικής πρόσβασης των δεδομένων, ενθαρρύνοντας έτσι την αμοιβαία επικοινωνία μεταξύ των χρηστών.

(Τροπολογία 8)

Άρθρο 22

>Αρχικό κείμενο>

Όροι εφαρμογής

Οι όροι εφαρμογής των άρθρων 4, 8, 11 και 14 έως 20 διατυπώνονται και τροποποιούνται στο απαραίτητο μέτρο σύμφωνα με τη διαδικασία που προβλέπεται στο άρθρο 23.

>Κείμενο μετά την ψηφοφορία στο ΕΚ>

Όροι εφαρμογής

Οι όροι εφαρμογής των άρθρων 4, 8, 11 και 14 έως 20 και 22 α διατυπώνονται και τροποποιούνται στο απαραίτητο μέτρο σύμφωνα με τη διαδικασία που προβλέπεται στο άρθρο 23.

(Τροπολογία 9)

Άρθρο 22α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 22α

Προστασία των οικονομικών συμφερόντων της Κοινότητας και καταπολέμηση της απάτης

>Αρχικό κείμενο>

>Κείμενο μετά την ψηφοφορία στο ΕΚ>

1. Πριν από τη σύναψη μιας σύμβασης, η Επιτροπή ελέγχει πάντοτε εάν το συμβαλλόμενο μέρος (συμμετέχον στο σχέδιο) είναι φερέγγυο και μπορεί να απορρίψει τους αναδόχους που δεν κρίθηκαν φερέγγυοι[semigr ] εάν ανακύπτουν αμφιβολίες σε ό,τι αφορά τη φερεγγυότητα, το συμβαλλόμενο μέρος δεν θα γίνει δεκτό. Καμία καταβολή χρηματικού ποσού δεν μπορεί να γίνει σε συμβαλλόμενα μέρη στο πλαίσιο των συμβάσεων έρευνας στο βαθμό που και ενόσω τα συμβαλλόμενα μέρη δεν τηρούν τις χρηματοοικονομικές τους υποχρεώσεις έναντι της Κοινότητας.

>Αρχικό κείμενο>

>Κείμενο μετά την ψηφοφορία στο ΕΚ>

2. Αν οι οικονομικοί έλεγχοι καταδείξουν σημαντικές αθετήσεις υποχρεώσεων ή και λογιστικές ή συμβατικές ατασθαλίες, η Επιτροπή θεωρεί διακριτικό δικαίωμα και καθήκον της να αναστείλει τις πληρωμές των δόσεων για το εν λόγω σχέδιο και να μη χρηματοδοτήσει περαιτέρω και διαφορετικές συμμετοχές της αθετούσας επιχείρησης έως την ολοκλήρωση της διαδικασίας ελέγχου[semigr ] σε περίπτωση σοβαρών παραβάσεων, δεν είναι δυνατόν να γίνουν περαιτέρω πληρωμές όσον αφορά ανεκπλήρωτες υποχρεώσεις[semigr ] το ενεχόμενο συμβαλλόμενο μέρος αποκλείεται από περαιτέρω συμμετοχή σε κοινοτικά ερευνητικά προγράμματα.

>Αρχικό κείμενο>

>Κείμενο μετά την ψηφοφορία στο ΕΚ>

3. Η προστασία των οικονομικών συμφερόντων των Ευρωπαϊκών Κοινοτήτων διασφαλίζεται σύμφωνα με τον κανονισμό (ΕΚ, ΕΚΑΕ) 2988/95 σχετικά με την προστασία των οικονομικών συμφερόντων της Κοινότητας)(1).

>Αρχικό κείμενο>

>Κείμενο μετά την ψηφοφορία στο ΕΚ>

4. Η Επιτροπή μπορεί, κατ' εφαρμογήν του κανονισμού (ΕΚ, ΕΚΑΕ) 2988/95, να επιβάλει διοικητικές κυρώσεις στους αναδόχους που δεν τηρούν τις οικονομικές διατάξεις.

>Αρχικό κείμενο>

>Κείμενο μετά την ψηφοφορία στο ΕΚ>

(1) EE L 312 της 23.12.1995, σελ. 1

(Τροπολογία 10)

Άρθρο 23α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 23α

Διευκολύνσεις συμμετοχής σε σχέδια

Τα γραφεία ενημέρωσης (infodesk) οργανώνονται κατά τρόπο που να διευκολύνεται η ενημέρωση, στις γλώσσες της Κοινότητας, των αναδόχων των κρατών μελών της ΕΕ σχετικά με τα προγράμματα.

(Τροπολογία 11)

Άρθρο 23β (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 23β

Αιτιολόγηση των αποφάσεων

Η Επιτροπή δεσμεύεται να δίνει, γραπτώς, σε όλες τις αποφάσεις έγκρισης ή απόρριψης, μία ουσιαστική και εκτεταμένη αιτιολόγηση.